stanford-oval/wikipedia huggingface dataset:
אורגן חתול

from La Nature, 1883
from G. Schott, Magia Naturalis
from J-B. Wecherlin, Musiciana
אורגן חתול או פסנתר חתול הוא כלי מוזיקלי משוער אשר מורכב משורה של חתולים הקשורים למקומם כאשר זנבותיהם נמתחים מתחת לקלידי מקלדת כך שהחתולים מייללים בכל פעם שקליד כלשהו נלחץ על זנבותיהם. החתולים יהיו מאורגנים בשורה בהתאם לגובה הטון הטבעי שלהם.
אין שום תיעוד רשמי של אורגן חתול שנבנה במציאות, והוא מתואר כרעיון ביזארי בספרות בלבד.
הכלי תואר על ידי הסופר הצרפתי ז'אן בפטיסט ווקרלין בספרו Musiciana, extraits d'ouvrages rare ou bizarre (מוזיקיאנה, תיאור של המצאות נדירות או ביזאריות):
כאשר מלך ספרד פליפה השני שהה בבריסל ב-1549 כדי לבקר את אביו הקיסר קרל החמישי, וכל אחד ראה את השני בעיצומה של צעדה שהתרחשה במקום. בראשה צעד שור רב ממדים אשר קרניו בערו, וביניהם היה גם שד קטן. מאחורי השור נער צעיר עטוי בגד מעור דוב הרוכב על סוס שאוזניו וזנבו נכרתו. לאחר מכן הגיע המלאך מיכאל בלבוש מבריק, נושא מאזניים בידו.
הדבר המסקרן מכל היה מרכבה שנשמעה ממנה המוזיקה המוזרה ביותר שניתן לדמיין. היא הכילה דוב שניגן על עוגב; אלא שבמקום צינורות היו ששה עשר ראשי חתולים, כל אחד עם גופו תחום; הזנבות נמתחו החוצה והוחזקו כמיתרים בפסנתר, אם קליד כלשהו היה נלחץ בלוח, הזנב המתאים היה נמשך חזק, וזה בתורו היה מפיק קול מייאו רם ומצער. ההיסטוריון יואן כריסובל קלביט שם לב שהחתולים היו מאורגנים כך שהקולות שיפיקו יהיו כשל רצף תווים מהאוקטבה (באופן כרומטי, אני חושב).
התזמורת הנתעבת הזו ארגנה עצמה בתוך תיאטרון בו קופים, זאבים, איילים וחיות אחרות רקדו לצלילי המוזיקה הנוראית הזו.
הכלי הזה תואר על ידי אתנסיוס קירכר בעבודתו Musurgia Universalis (אנ'). 
כלי זה מוזכר בשימושו של פליפה השני גם בספר טיל אוילנשפיגל, אלא ששם כל לחיצה על קליד גרמה לדקירת החתול במחט.
הכלי תואר על ידי יוהאן כריסטיאן רייל (1759 - 1813) במטרה לטפל באנשים אשר איבדו את היכולת שלהם להתרכז ולמקד את תשומת לבם. רייל האמין כי אם הם יאולצו לראות ולהקשיב לכלי הזה, אין זה מן הנמנע כי הוא יצליח ללכוד את תשומת לבם בסופו של דבר והם יבריאו (ריצ'רדס 1998).
הכלי נוצר מחדש באמצעות צעצועים צווחניים על ידי טכנאי הקול הנרי דאג עבור מסיבת גן שנערכה ב־2010 בבית קלרנס על ידי הנסיך צ'ארלס, המנגינה "Over the Rainbow" מהסרט הקוסם מארץ עוץ נוגנה וגרמה לשעשוע רב.
אולפן האנימציה האוסטרלי "הרפובליקה העממית לאנימציה" ("The People's Republic Of Animation"), הוציא לאור ב־2009 סרטון קצר שנקרא "פסנתר החתול" ("The Cat Piano"(אנ')). עבודה זו מספרת את הסיפור של עיר חתולים שהמוזיקאים בה נחטפים בידי אנשים כדי להכין פסנתר חתול. סרט קצר זה זכה למספר פרסים, ומספר מועמדויות לפרסים.
הערות שוליים

↑  שארל דה קוסטר (לפי ספר מוקדם יותר), תרגום: אברהם שלונסקי, טיל אוילנשפיגל, ספרית פועלים, עמ' 391
איו דוסומו

| --- | --- |

דוסומו בשנת 2022
 לידה:  17 בינואר 2000 (בן 24) שיקגו, אילינוי, ארצות הברית
 עמדה:  רכז, קלע
 גובה:  1.96 מטר
 מספר:  12
 מכללה:  אוניברסיטת אילינוי
 דראפט:  בחירה מספר 38, 2021 שיקגו בולס
 קבוצות כשחקן
 2021–:  שיקגו בולס
 הישגים כשחקן
 חמישיית הרוקיז השנייה של העונה (2022)
קוומדין איופו "אַיוֹ" דוֹסוּמוּ (באנגלית: Quamdeen Ayopo "Ayo" Dosunmu; נולד ב-17 בינואר 2000) הוא כדורסלן אמריקאי-ניגרי המשחק בקבוצת שיקגו בולס מליגת ה-NBA, בעמדות הרכז והקלע.
קריירת מכללות

דוסומו נולד בשיקגו, אילינוי, לזוג מהגרים ניגרים. בין השנים 2018–2021 למד באוניברסיטת אילינוי, ולאורך התקופה בקבוצת הכדורסל שלה העמיד ממוצעים של 16.7 נקודות, 4.8 ריבאונדים ו-3.9 אסיסטים למשחק. בסיום עונת 2020/2021 נבחר לחמישיית העונה של ליגת המכללות ("First-team All-American").
קריירה ב-NBA > שיקגו בולס

דוסומו נבחר בבחירה ה-38 של דראפט ה-NBA‏ 2021, על ידי שיקגו בולס. בעונתו הראשונה עם הבולס פתח ב-40 משחקים, קלע 8.8 נקודות בממוצע למשחק, ונבחר לחמישיית הרוקיז השנייה של העונה. ביולי 2023 חתם על הארכת חוזה בשיקגו ל-3 עונות נוספות, עבור כ-21 מיליון דולר.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2021/2022 | שיקגו | 77 | 40 | 27.4 | 0.520 | 0.376 | 0.679 | 2.8 | 3.3 | 0.8 | 0.4 | 8.8 |
| 2022/2023 | שיקגו | 80 | 51 | 26.2 | 0.493 | 0.312 | 0.805 | 2.8 | 2.6 | 0.8 | 0.3 | 8.6 |
| קריירה |  | 157 | 91 | 26.8 | 0.506 | 0.344 | 0.744 | 2.8 | 2.9 | 0.8 | 0.4 | 8.7 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2021/2022 | שיקגו | 5 | 1 | 17.2 | 0.308 | 0.231 | 1.000 | 2.6 | 2.2 | 0.2 | 0.0 | 4.0 |
| קריירה |  | 5 | 1 | 17.2 | 0.308 | 0.231 | 1.000 | 2.6 | 2.2 | 0.2 | 0.0 | 4.0 |
אימוניטאס

אימוניטאס (לטינית: immunitas, בריבוי: immunitates, אנגלית: immunities) היא זכות חסינות שהייתה מקובלת בימי הביניים ומשמעותה העיקרית הייתה פטור ממסים או הזכות לשמור את המיסים שנאספו.
אימוניטאס היה המכשיר המשפטי שבעזרתו זכתה הסניורה (כלומר אריסטוקרט בעל אדמות, כנסייה או מנזר) בחסינות מהתערבותן של הרשויות השונות (הן הרשות הסֵקוּלָרִית (אנ')ת והן הרשות הדתית) במה שנעשה ביחידת שטח מסוימת, לרוב ביחידת קרקע שהוענקה לגוף דתי. במקרים נדירים ויתר המעניק גם על כל חובת שירות ציבורי שהיו חייבים לו.
חסינות זו גובתה במסמך מתאים, לרוב מסמך ההענקה עצמו, למשל
"על כן ... אנו מעניקים עתה חסינות מלאה על כל נחלות המנזר ... אנו מצווים שאף פקיד ציבורי בעל סמכות כל שהיא לא יהין להיכנס לחצר המנזר הזה ... על מנת לשבת בדין, לזמן עדי שבועה, לגבות מסים, לתבוע זכות אכסון, לגבות מסים ומכסים מהערים ומהשווקים, וכלל לא יהין לתבוע מסים ותשלומים כלשהם. אלא הנזירים ... בלא שיהיו נתונים לכניסת פקידים או לתביעות מצד האוצר המלכותי"
חסינות זו הוענקה "לנצח", או לפחות ללא מגבלת זמן. במקומות מסוימים העניקו המלכים לאריסטוקרטים, בנוסף על הפטור ממס, גם זכויות שיפוט על אדמותיהם ועל האנשים שחיו בהן, אפילו כאשר אנשים אלו היו מוגדרים אנשים חופשיים, במובן המשפטי.
מבחינה מעשית, האימוניטאס אפשר לבעל הסניורה למנוע כניסת פקידים לאחוזתו ומנע מפקידים אלו לגבות מיסים או לבצע פעולות משפטיות באחוזה שבבעלותו.
אייקוט ארצ'טין

אייקוט ארצ'טין (בטורקית: Aykut Erçetin; נולד ב-14 בספטמבר 1982 בגפינגן שבגרמניה המערבית) הוא כדורגלן עבר טורקי ששיחק בעמדת השוער. במשך רוב הקריירה שלו, שימש ארצ'טין כשוער מחליף בגלטאסראיי מליגת העל הטורקית.
קריירת מועדונים

ארצ'טין נולד בגרמניה המערבית. בשנת 2001 החל לשחק במחלקת הנוער של שטוטגרט, ובשנת 2002 ערך שתי הופעות ליגה בשטוטגרט II, קבוצת המילואים של המועדון. לקראת עונת 2003/2004 עבר ארצ'טין לגלאטסראיי מליגת העל הטורקית. הוא שיחק במועדון במשך 11 עונות, בהן ערך 39 הופעות ליגה בלבד. ב-16 בדצמבר 2009 ערך ארצ'טין את הופעתו היחידה במפעל אירופי, כששיחק 90 דקות בהפסד 1-0 לשטורם גראץ במסגרת שלב הבתים של הליגה האירופית.
לקראת עונת 2014/2015 עזב ארצ'טין את גלאטסראיי וחתם בריזספור מליגת העל הטורקית. ב-21 בפברואר 2015 ערך ארצ'טין את הופעת הליגה היחידה שלו במדי הקבוצה, כששיחק 90 דקות בתיקו 1-1 נגד בורסאספור במסגרת המחזור ה-21 בליגה. הוא הוסיף 9 הופעות בגביע הטורקי. בתום העונה פרש ארצ'טין מכדורגל.
תארים

אליפות טורקיה (4): 2005/2006, 2007/2008, 2011/2012, 2012/2013
הגביע הטורקי (2): 2004/2005, 2013/2014
הסופר קאפ הטורקי (3): 2008, 2012, 2013
אורורו

| --- | --- |
דגל אורורודגל אורורו

 מדינה:  בוליביה בוליביה
 מחוז:  מחוז אורורו
 תאריך ייסוד:  1 בנובמבר 1606
 שמות קודמים:  ריאל וילה דה סן פליפה דה אוסטריה
 שטח:  293.3 קמ"ר
 גובה:  3,735 מטרים
 אוכלוסייה:  ‏
  ‑ בעיר:  302,643 (2020)
  ‑ במטרופולין:  390,000 (2012)
  ‑ צפיפות:  903.35 נפש לקמ"ר (2020)
 קואורדינטות:  17°58′00″S 67°07′00″W﻿ / ﻿17.966666666667°S 67.116666666667°W﻿ / -17.966666666667; -67.116666666667 
 http://oruroweb.com/
  מפת מיקום  מפה מפורטת   (למפת בוליביה מוגדלת) סוקרה לה פאס קוצ'במבה סנטה קרוס פוטוסי טרינידד סאלאר דה אויוניברזיל פרגוואי ארגנטינה צ'ילה פרואורורו(למפת בוליביה רגילה) סוקרה לה פאס קוצ'במבה סנטה קרוס פוטוסי טרינידד סאלאר דה אויוניברזיל פרגוואי ארגנטינה צ'ילה פרואורורו  he tabBackground:;tabBorder:#aaa;defaultTab:0;
 
אורורו (בספרדית: Oruro) היא העיר החמישית בגודלה בבוליביה ובירת מחוז הקרוי על שמה. אוכלוסייתה, נכון לשנת 2020, עולה על 300,000 תושבים.
היסטוריה

העיר נוסדה ב־1 בנובמבר 1606 בשם ריאל וילה דה סן פליפה דה אוסטריה על שמו של פליפה השלישי, מלך ספרד. היא שימשה כמרכז לכריית כסף אך לאחר זמן מה ננטשה עקב הידלדלות המחצב באזור. העיר הוקמה מחדש בסוף המאה ה־19 כמרכז לכריית בדיל, אך ההתיישבות פחתה פעם נוספת עקב הידלדלות המחצב.
גאוגרפיה

עקב מיקומה של העיר באלטיפלאנו (רמה בהרי האנדים), גובהה הממוצע עומד על 3,735 מטרים מעל פני הים. היא נמצאת במזרח מחוז אורורו. מדרום לה נמצאים שני אגמים: אגם פופו (אנ') ואגם אורו אורו (אנ'). העיר נמצאת כ־110 קילומטרים מדרום־מערב לקוצ'במבה וכ־200 קילומטרים מדרום־מזרח ללה פאס, עיר הבירה בפועל של המדינה. הגבול עם צ'ילה מרוחק מעט יותר מ־200 קילומטרים מערבה.
אקלים

האקלים בעיר מוגדר כאקלים ימי (Cwb לפי שיטת קפן) הגובל באקלים צחיח למחצה. כמות המשקעים השנתית הממוצעת היא 845.6 מילימטרים. הטמפרטורות הממוצעות בעיר יחסית נמוכות, אך הן עלולות לעלות אל מעל ל־30 מעלות צלזיוס. הטמפרטורות עלולות לרדת אל מתחת ל־0 מעלות צלזיוס בעיקר באמצע השנה. החודשים דצמבר–מרץ הם הגשומים ביותר, במהלכם יורדת לרוב מעל מחצית כמות המשקעים השנתית הממוצעת.
| אקלים באורורו> חודש.שיא טמפרטורה מרבית (C°).טמפרטורה יומית מרבית ממוצעת (C°).טמפרטורה יומית מזערית ממוצעת (C°).שיא טמפרטורה מזערית (C°).משקעים ממוצעים (מ"מ) | אקלים באורורו> ינואר.26.6.19.2.5.4.-4.136.9 | אקלים באורורו> פברואר.30.8.19.5.2.-2.1.137.7 | אקלים באורורו> מרץ.30.8.19.4.4.3.-4.92.4 | אקלים באורורו> אפריל.30.3.19.3.-0.9.-10.58.8 | אקלים באורורו> מאי.24.7.17.3.-3.9.-12.8.33.4 | אקלים באורורו> יוני.21.2.15.9.-6.3.-14.30.7 | אקלים באורורו> יולי.21.4.16.1.-6.1.-13.9.26.9 | אקלים באורורו> אוגוסט.22.8.17.5.-4.1.-13.9.43.3 | אקלים באורורו> ספטמבר.26.2.18.9.-1.2.-12.3.64 | אקלים באורורו> אוקטובר.33.6.20.6.1.3.-9.3.47.4 | אקלים באורורו> נובמבר.30.2.21.2.3.3.-6.4.60.9 | אקלים באורורו> דצמבר.27.6.20.4.4.6.-5.3.113.2 | אקלים באורורו> שנה.33.6.18.7.0.3.-14.845.6 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור:
תחבורה

בעיר ממוקם נמל התעופה חואן מנדוסה (אנ') ולו מסלול טיסה בודד באורך 4 קילומטרים. ישנה טיסה קבועה של חברת התעופה בוליביאנה דה אביאסיון לקוצ'במבה.
בעיר חולפים תוואי מסלולם של שני קווי רכבת: מלה פאס לקוצ'במבה ומהעיר דרומה עד למשולש הגבולות ארגנטינה–בוליביה–צ'ילה. תחנת הרכבת נמצאת במרכז העיר.
בעיר ובסביבתה חולפים מספר כבישים. להלן העיקריים שבהם:
כביש 1, המתחיל בדרום בגבול עם ארגנטינה, ממשיך לפוטוסי, חוצה את העיר וממשיך צפונה ללה פאס.
כביש 4, החוצה את המדינה ממערב למזרח – מהגבול עם צ'ילה דרך קוצ'במבה וסנטה קרוז לגבול עם מדינת מאטו גרוסו דו סול בברזיל – עובר כ־20 קילומטרים מצפון לעיר.
כביש 6, המוביל לעיר הבירה הרשמית סוקרה ולגבול עם פרגוואי.
כביש 12, המוביל לגבול בוליביה–צ'ילה.
כלכלה

בעבר, כלכלת העיר התבססה בעיקר על כריית מחצבים. מסוף המאה ה־20 התיירות באזור שגשגה והפכה לענף כלכלה חשוב גם כן.
כלכלת העיר צמחה גם בעקבות הקשרים הטובים עם צ'ילה, המדינה השכנה: דרך העיר עברו מוצרים וסחורות שיוצאו דרך הנמלים בערים הצ'יליאניות איקיקה ואנטופגסטה לרחבי העולם. בנוסף, הודות לסלילת כבישים מואצת באזור, העיר משמשת כתחנת ביניים למעבר סחורות מנמל העיר סנטוס בברזיל אל לה פאס.
תרבות

בעיר מתקיים (בחודשים פברואר–מרץ) ה"קרנבל דה אורורו" (אנ'). באורורו יושבת גם תזמורת סימפונית הקרויה על שמה (אנ').
חינוך

באורורו ממוקמת אוניברסיטה טכנית הקרויה על שמה (אנ'). בעבר היה באזור בית ספר לדוברי גרמנית עקב המספר הגדול של גרמנים שהתגוררו באזור, שרובם היו מהגרים שהגיעו לעבוד במכרות.
ערים תאומות

לאורורו 4 ערים תאומות:
פרו לימה, פרו
צ'ילה איקיקה, צ'ילה
צ'ילה קלמה, צ'ילה
ארצות הברית סולט לייק סיטי, יוטה, ארצות הברית
גלריה

מרכז העיר
קתדרלת אורורו
הלבוש המיוחד בקרנבל של העיר
כיכר בעיר
הערות שוליים

↑  Oscar Cornblit. Power and Violence in the Colonial City: Oruro from the Mining Renaissance to the Rebellion of Tupac Amaru (1740-1782). Trans. Elizabeth Ladd Glick. New York: Cambridge University Press 1995.
↑  "Oruro: History". Lonely Planet.
↑  "Daily Summaries Station Details". National Oceanic and Atmospheric Administration. נבדק ב-2 בינואר 2023. {{cite web}}:  (עזרה)
↑  Ancalle, Milka Ruth Cayoja (2012). Oruro Como Centro Estratégico Comercial Internacional de Bolivia: Competitividad y Consecuencias del Proceso (PDF). (Master's Thesis, Pontifical Catholic University of Chile). Institute of Urban and Regional Studies, Pontifical Catholic University of Chile. אורכב מ-המקור (PDF) ב-8 פברואר 2014. נבדק ב-8 פברואר 2014.
↑  Ancalle 2012, p. 27
↑  "Deutscher Bundestag 4. Wahlperiode Drucksache IV/3672" ((אורכב 12.03.2016 בארכיון Wayback Machine)). Bundestag (West Germany). 23 June 1965. Retrieved on 12 March 2016. p. 18/51.
| --- | --- |
בקרת זהויות :  NLI: 987007564319705171  GND: 4301601-7  LCCN: n80046143  MusicBrainz: 371d4723-2d31-49b6-9bdf-ebe80a0bf1f8  VIAF: 132384081   WorldCat (עם VIAF): 132384081
אוסיפ גברילוביץ'

| --- | --- |

 לידה:  7 בפברואר 1878 סנקט פטרבורג, האימפריה הרוסית 
 פטירה:  14 בספטמבר 1936 (בגיל 58) דטרויט, ארצות הברית 
 מקום קבורה:  בית הקברות וודלאון 
 מוקד פעילות:  האימפריה הרוסית, ברית המועצות 
 מקום לימודים:  הקונסרבטריון של סנקט פטרבורג 
 סוגה:  מוזיקה קלאסית 
 שפה מועדפת:  רוסית 
 כלי נגינה:  פסנתר 
 בן או בת זוג:  קלרה קלמנס 
 חתימה:  
 
אוֹסיפּ סולומונוביץ' גַבּרילוביץ' (ברוסית: Осип Соломонович Габрилович;‏ 26 בינואר (לפי הלוח היוליאני) או 7 בפברואר (לפי הלוח הגריגוריאני) 1878 – 14 בספטמבר 1936) היה פסנתרן ומנצח אמריקאי ממוצא יהודי רוסי.
קורות חיים

גברילוביץ' נולד בסנקט פטרבורג ולמד נגינה בפסנתר וקומפוזיציה בקונסרבטוריון של עיר זו.
בין מוריו לפסנתר היו אנטון רובינשטיין, אנטולי ליאדוב, אלכסנדר גלאזונוב. אחרי שסיים את לימודיו בשנת 1894, המשיך להשתלם בפסנתר אצל תאודור לשטיצקי בווינה.
משנת 1910 עד 1914 ניצח על הפילהרמונית של מינכן. הוא השתקע בארצות הברית ובשמת 1918 התמנה למנהל המייסד של התזמורת הסימפונית של דטרויט ובמקביל המשיך בקריירה של פסנתרן קונצרטים. לפני שנתן את הסכמתו למינוי, דרש שיוקם לתזמורת אולם חדש ודרישתו נענתה.
בשנת 1906 נישא לבתו של מארק טוויין, קלרה קלמנס, זמרת שהופיעה עמו ברסיטל. גברילוביץ' חיבר כמה יצירות, בעיקר קטעים קצרים לפסנתר לשימושו האישי. הוא מת בדטרויט בשנת 1936 וקבור, לצד קלרה ואביה, באלמירה, ניו יורק.
יצירות

קטעי פסנתר, אופוס 1, מס' 5
ואלס איטי מס' 3 (בסביבות 1897)
גבוט ברה מינור, אופוס 2
יצירות לפסנתר אופוס 3
קפריס בורלסק אופוס 3 מס' 1, (בסביבות 1901)
מזורקה מלנכולית, אופוס 3 מס' 2
נושא מגוון לפסנתר, אופוס 4
מלודיה, אופוס 8, מס' 1
הצארינה, מזורקה רוסית
שלושה שירים אופוס 11: 1. היה שלום (ק. רוסטי) 2. אהבתי את מצחה הענוג (ר. ו. גילדר) 3. היום החדש (ר. ו. גילדר) (בסביבות 1917)
שני קטעים לפסנתר, אופוס 12: 1. אלגיה, 2. אטיוד ליד שמאל
קרוב אלייך... (שיר למילים של יוהאן וולפגנג פון גתה, גרסה אנגלית מאת קלרה קלמנס (בסביבות 1924)
לקריאה נוספת

Clara Clemens: My husband Gabrilowitsch. Reprint of the ed. published by Harper, New York. New York, NY: Da Capo Press, 1979. ISBN 0-306-79563-9
הערות שוליים

↑  ריצ'רד אולדריץ'/ג'יימס מטיואן-קמבל, "אוסיפ גברילוביץ'" במילון גרוב למוזיקה ומוזיקאים אונליין
↑  גרוב
↑  גרוב
| --- | --- |
בקרת זהויות :  NLI: 987007261414905171  PLWABN: 9810634836305606  BNE: XX1671118  BnF: cb13926946s (data)  GND: 116327642  ISNI: 0000 0000 8094 4327  LCCN: n79054947  MusicBrainz: dc196212-0729-4aa5-aa02-102a194bae01  NKC: mzk2013787225  NLK: KAC200306294  SNAC: w6qc05kt  SUDOC: 080493343  VIAF: 14960749   WorldCat (עם VIAF): 14960749 
ערך זה הוא קצרמרבנושא אישים. אתם מוזמנים לתרום לוויקיפדיה ו.
אוסקר לופס הרננדס

אוסקר לופס הרננדס (בספרדית-קטלאנית: Òscar López Hernández, נולד ב-11 במאי 1980 בסרדניולה שבספרד) הוא כדורגלן עבר ספרדי-קטלאני ששיחק בעמדת המגן השמאלי, ומאמן כדורגל בהווה. לופס החל את הקריירה שלו בברצלונה, ובהמשך שיחק בקבוצות כגון לאציו וריאל בטיס.
הערות שוליים

↑  El Barça traspasa a Óscar López al Betis, מארקה, 29.6.2006
↑  El Nàstic presenta a Óscar López y anuncia que no habrá más fichajes,‏ La Vanguardia,‏ 30.8.2006
↑  Resonancia confirma rotura parcial ligamento anterior Oscar López,‏ La Nacion,‏ 4.10.2006
↑  El Betis pone a tiro el fichaje de Oscar López,‏ ספורט, 2.7.2007
↑  Óscar López se lesiona de nuevo,‏ DANAE BORONAT,‏ מונדו דפורטיבו, 15.9.2007
↑  Óscar López rescinde el contrato con el Betis y se va al Numancia,‏ Ramón Román,‏ Deportes ABC De Sevilla, ‏ 2.2.2010
↑  Go Ahead Eagles haalt na Lopez ook Fachtali; Makuso vertrekt - Supportersvereniging Go Ahead Eagles,‏ האתר הרשמי של גו אהד איגלס, 14.1.2012
↑  Noticia SPORT: Óscar López regresa al Barça,‏ Albert Rogé,‏ ספורט, 7.11.2017
↑  Definidos los nuevos banquillos de la Masía,‏ האתר הרשמי של מועדון הכדורגל ברצלונה, 26.4.2018
אייקון פור הייר

| --- | --- |
הלהקה בהופעה בשנת 2016
הלהקה בהופעה בשנת 2016
 מקום הקמה:  דקטור 
 מוקד פעילות:  דקייטור, אילינוי, ארצות הברית
 תקופת הפעילות:  מ-2007
 סוגה:  רוק אלטרנטיבי, פופ פאנק, רוק אלקטרוני, אימו
 חברת תקליטים:  Tooth & Nail  
 www.iconforhire.com
 חברים
 אריאל בלומר (סולנית) שון ג'אמפ (גיטרה, קלידים)
 חברים לשעבר
 ג'ושוע דייוויס אדם קרונשגן
 
אייקון פור הייר (Icon for Hire) היא להקת רוק אמריקאית אשר נוסדה בשנת 2007 בעיר דקייטור שבמדינת אילינוי. הלהקה מורכבת נכון להיום ממקימתה, הסולנית אריאל בלומר ומבעלה הגיטריסט שון ג'אמפ. הלהקה הוציאה חמישה אלבומי אולפן, הראשון ב-2011 והאחרון שבהם ב-2022. היא התפרסמה בעיקר הודות לסינגל הבכורה שלה וללהיט הגדול ביותר שלה עד היום, "Make a Move".
היסטוריה

אייקון פור הייר הוקמה בשנת 2007 על ידי חברי הילדות אריאל בלומר ושון ג'אמפ (שכעבור מספר שנים גם התחתנו). בהמשך הצטרף ללהקה המתופף אדם קרונשגן והשלושה החלו להופיע ולנגן בפאבים קטנים במדינת אילינוי. לאחר מכן גם צורף גם הבאסיסט ג'ושוע דייוויס והרביעייה החליטה יחד על שם הלהקה, שהוא למעשה ביקורת סאטירית על הדרך בה מתייחסים למוזיקאים בתעשיית המוזיקה. דייוויס עזב את הלהקה לאחר שהוציא עימה כ-2 EPs בין 2008 ל-2009, וחברת התקליטים "Tooth & Nail" גילתה את הלהקה דרך פלטפורמת מייספייס והציעה לה חוזה הקלטות. הלהקה עבדה על אלבום הבכורה, "Scripted", בשנת 2010 עם מפיקים מכובדים בתעשייה דוגמת רוק הוקינס ואארון ספרינקל. האלבום בסופו של דבר יצא באוגוסט 2011 והיה הצלחה אדירה כאלבום בכורה. הוא מכר קרוב ל-5,000 עותקים בשבוע הראשון לצאתו (שיא כל הזמנים של "Tooth & Nail"), ונכנס למאה הגדולים של מצעד האלבומים היוקרתי של מגזין הבילבורד. ההצלחה האדירה הגיעה בעיקר להודות לסינגל הבכורה של הלהקה, "Make a Move", שקידם את האלבום וזכה להצלחה במצעדים ברחבי העולם, בסצנת האימו ובמגזינים נחשבים דוגמת "Guitar World". מהאלבום יצאו עוד מספר סינגלים מוצלחים דוגמת "Get Well" ו-"Off With Her Head".
אלבום ההמשך, שנקרא על שם הלהקה ("Icon for Hire"), יצא באוקטובר 2013 והצליח להגיע למקום ה-66 המכובד ביותר במצעד אלבומי הבילבורד. להבדיל מקודמו, שהיה בבסיסו אלבום רוק טהור, האלבום השני כלל אלמנטים של היפ הופ, ודאבסטפ. הסינגל הראשון ממנו, "Cynics & Critics", נחל הצלחה רבה בתחנות הרדיו האמריקאיות. ביוני 2015, הוציאה הלהקה הודעה רשמית ובה היא הודיעה על עזיבת "Tooth & Nail" בשל "חילוקי דעות מוזיקליים, אומנותיים וטכניים". במקביל להודעה גם יצא סינגל בשם "Now You Know", סינגל שתקף את חברת התקליטים על יחסה הרע כלפי הלהקה. כעבור מספר חודשים המתופף אדם קרונשגן הודיע על עזיבתו את הלהקה. בתחילת 2016 חברי הלהקה הנותרים, אריאל בלומר ושון ג'אמפ, שמו סוף לחרושת שמועות בנוגע לפירוק הלהקה, והעלו קמפיין מימון המונים שמטרתו הייתה לגייס כסף על מנת להוציא באופן עצמאית את האלבום השלישי, "You Can't Kill Us". הקמפיין היה הצלחה מסחררת (הלהקה גייסה 127 אלף דולר בעת שהמטרה הייתה גיוס של לא יותר מ-2,500 דולר) והאלבום יצא רשמית בסוף נובמבר 2016. אף על פי שיצא באופן עצמאי, האלבום רשם הישג מרשים כשהצליח להיכנס ללא תמיכה של חברת תקליטים ובצורה אורגנית לחלוטין למצעד אלבומי הבילבורד (נכנס למקום ה-180).
אלבום אקוסטי של הלהקה בשם "Still Can't Kill Us: Acoustic Sessions" יצא בדצמבר 2018, ולאחריו הלהקה פתחה בפרויקט מימון המונים נוסף על מנת להוציא את אלבומה הרביעי. האלבום אמור היה לצאת בשנת 2020, אך בשל התפשטות נגיף הקורונה יציאתו נדחתה ובסופו של דבר "Amorphous" יצא בפברואר 2021 (כמעט חמש שנים מאז יציאתו של אלבום האולפן הקודם). האלבום כלל מספר סינגלים שהצליחו בתחנות הרדיו האמריקאיות דוגמת "Curse or Cure", Last One Standing" ו-"Waste My Hate". הלהקה עבדה בחשאי על אלבומה החמישי מרגע יציאתו של "Amorphous", והודיעה עליו במפתיע לקראת סוף שנת 2022. "The Reckoning" יצא בספטמבר 2022 וזכה לביקורות חיוביות רבות שהגדירו אותו כחלק חשוב בתחייה המחודשת של ז'אנר האימו.
דיסקוגרפיה

Scripted (2011)
Icon for Hire (2013)
You Can't Kill Us (2016)
Still Can't Kill Us: Acoustic Sessions (2018)
Amorphous (2021)
The Reckoning (2022)
אוסיפ דימוב

| --- | --- |

 לידה:  16 בפברואר 1878 ביאליסטוק, האימפריה הרוסית
 פטירה:  2 בפברואר 1959  (בגיל 80) מנהטן, ארצות הברית 
 שם לידה:  יוסף איסידורוס פרלמן
 מדינה:  האימפריה הרוסית, ארצות הברית 
 לאום:  יהודי
 שם עט:  Осип Дымов 
 עיסוק:  כתב במספר מגזינים
 מקום לימודים:  Imperial Forestry Institute 
 שפות היצירה:  רוסית, יידיש
 תחום כתיבה:  מחזות, תרגומים
 תקופת הפעילות:  1903 – אחרי 1919
 
אוֹסיפּ דימוֹב (ביידיש: אָסיפּ דימאָוו; ברוסית: Осип Дымов‏, 16 בפברואר 1878 (4 בפברואר 1878 לפי הלוח היוליאני) - 2 בפברואר 1959) הוא שם העט של יוסף איסידורוביץ' פּרֶלמן (Иосиф Исидорович Перельман;‏ 1878 – 1959), סופר יהודי רוסי ויידי.
ביוגרפיה

אביו נולד בפולין ונפטר בגיל צעיר. אחיו היה יעקב פרלמן המפורסם ככותב ספרים בנושא מדע פופולרי. ב-1902 סיים דימוב את לימודיו במכון ללימודי יער בסנקט פטרבורג. מ-1892 כתב במספר מגזינים, בין השאר, "התיאטרון והאמנות" (1900–1904), "סימן" (1905–1906), "סאטיריקון" (1908). את המחזה הראשון שלו כתב ב-1903. הפרוזה שכתב הייתה מאוד פופולרית בשעתו.
ב-1913 היגר לברלין, שם זכה להכרה בעקבות תרגומים של כמה מיצירותיו לגרמנית. משם היגר לארצות הברית, שם כתב מספר מחזות לתיאטרון יידיש, בהם "אקספרס ברונקס" ו"יושקה המוזיקאי".
מיצירותיו

קול הדם, 1903 (Голос крови)
נקודת היפוך, 1905 (Солнцеворот)
קין, 1906 (Каин)
שמע ישראל, 1907 (Слушай, Израиль), 1907
כל יום (ניו), ברלין 1908 (Каждый день (Ню))
האדמה פורחת, 1908 (Земля цветет)
ולאס, 1909 (Влас)
יגון אביבי, 1910 (Весенняя печаль)
סיפורים, 1910 (Рассказы)
צלבים רצים, ברלין 1911 (Бегущие креста)
עריגת הרוח, 1912 (Томление духа)
הנודד הנצחי, 1914 (Вечный странник)
קולות חדשים, 1915 (Новые голоса)
אקספרס ברונקס, 1919 (Bronx Express)
יושקה מוזיקנט (Yoshke Musikant)
החזן מווילנה
מיצירותיו > בתרגום עברי

שמע ישראל: דרמה בשלש מערכות; תרגום: פסח קפלן, ביאליסטוק: דפוס פרוזשאנסקי, תרע"ג.
מיצירותיו > זיכרונותיו

וואָס איך געדענק: (זכרונות), 2 כרכים, ניו יורק: ציקא, 1943–1944.
הערות שוליים

↑  השם לקוח מסיפור של אנטון צ'כוב.
| --- | --- |
בקרת זהויות :  NLI: 987007260755005171  PLWABN: 9810662854205606  BnF: cb16171159s (data)  GND: 116263202  ISNI: 0000 0003 6856 696X  LCCN: no90004645  LNB: 000147678  NKC: xx0003715  NTA: 072067292  RSL: 000117822  SELIBR: 359064  SNAC: w68d010v  SUDOC: 113191820  Trove: 1091610  VIAF: 59831549   WorldCat (עם VIAF): 59831549
איוב דאוד

איוב דאוד (בסומלית: Ayuub Daaud, בערבית: ايوب داؤود; נולד ב-24 בפברואר 1990 במוגדישו שבסומליה) הוא כדורגלן סומלי המשחק בעמדת החלוץ.
קריירת מועדונים > יובנטוס והשאלות

דאוד נולד במוגדישו שבסומליה, ובגיל 5 עבר יחד עם משפחתו לקונאו שבאיטליה. הוא החל לשחק באקדמית הנוער של קונאו המקומית, ובגיל 10 החל לשחק באקדמית הנוער של יובנטוס. ב-9 בפברואר 2009 הבקיע שני שערים במדי קבוצת הנוער של יובנטוס בניצחון 2-0 על קבוצת הנוער של מכבי חיפה במסגרת טורניר ויארג'יו (אנ'), טורניר כדורגל יוקרתי לנוער. הוא היה מלך השערים של הטורניר באותה עונה, עם 20 שערים. ב-14 במרץ 2009 ערך את הופעת הבכורה שלו בקבוצה הבוגרת של יובנטוס, כשהחליף את סבסטיאן ג'ובינקו בדקה ה-87 בניצחון 4-1 על בולוניה 1909 במסגרת המחזור ה-28 בסרייה א'.
ב-1 באוגוסט 2009 הושאל דאוד לקרוטונה, ששיחקה בסרייה ב'. ב-21 באוגוסט 2009 ערך את הופעת הבכורה שלו במועדון, כששיחק 90 דקות בהפסד 2-0 לסאסואולו במסגרת המחזור הראשון בליגה. לאחר חצי שנה ו-11 הופעות ללא שערים בקרוטונה, הושאל דאוד ללומצאנה מהליגה האיטלקית השלישית. הוא שיחק במועדון במשך חצי עונה בה הבקיע שער אחד ב-11 הופעות, וזכה עם הקבוצה בקופה איטליה סרייה C. בעונת 2010/2011 הושאל לקוסנצה, גם היא מהליגה האיטלקית השלישית, וערך 14 הופעות, בהן הבקיע 2 שערים. בחצי השני של העונה הושאל לגוביו, קבוצה נוספת מהליגה האיטלקית השלישית, ועזר לה להעפיל לסרייה ב', עם 4 שערים ב-11 הופעות.
בחודש נובמבר 2011 שוחרר דאוד מיובנטוס.
קריירת מועדונים > קייאסו

לאחר שחרורו מיובנטוס חתם דאוד בקייאסו מהליגה השווייצרית השנייה. ב-22 בספטמבר 2012 ערך את הופעת הבכורה שלו במועדון, כשנכנס כמחליף בדקה ה-71 בתיקו 0-0 נגד לוגאנו במסגרת המחזור התשיעי בליגה. הוא הורחק בכרטיס אדום בדקה ה-90 באותו משחק. ב-3 בנובמבר 2012 הבקיע את שער הבכורה שלו במועדון, שער בדקה ה-89 בהפסד 3-2 לויל 1900 במסגרת המחזור ה-15 בליגה. בסך הכל ערך 9 הופעות במועדון, בהן הבקיע שני שערים.
קריירת מועדונים > בודפשט הונבד

ב-28 באוגוסט 2013 עבר דאוד לבודפשט הונבד מליגת העל ההונגרית בהעברה חופשית. ב-21 בספטמבר 2013 ערך את הופעת הבכורה שלו במועדון, כשנכנס כמחליף בדקה ה-38 בהפסד 2-0 לדיושג'ר במסגרת המחזור השמיני בליגה. ב-28 בספטמבר 2013, בהופעתו השנייה בליגה, הבקיע את שערי הבכורה שלו במועדון, צמד שערים מבעיטות עונשין בניצחון 2-1 על סומבטהי האלאדס במסגרת המחזור התשיעי. ב-23 ביולי 2015 שוחרר דאוד מהמועדון.